钦定古今图书集成/理学汇编/学行典/第215卷 > 旷承乾
## 钦定古今图书集成/理学汇编/学行典/第215卷 > 旷承乾

按《吉安府志》：“旷承乾，庐陵人。岁贡，授宜黄训导。性狷
介，王父卒，号泣柩侧者九岁，手不释卷。弟大仆以少
年科第显，与大仆同籍者，承乾一见辄逾垣遁谢，依
太恭人膝下，虽壮年如孺子。逮太恭人卒，殡于书舍，
一榻随榇，凡十一年。扶柩归窆，复庐墓山阿，朝夕拜
跪。一日，岚气蔽松楸，伏泣坟次，有虎伏其侧，瞑然不”
知，虎亦驯去。人以为孝感。